Saaho Teaser: सिनेमा हॉल ही में नाचने लगे बाहुबली प्रभास के फैन्स, श्रद्धा कपूर ने पोस्ट किया धमाकेदार Video  
'साहो' का टीजर देख नाचने लगे प्रभास के फैन्स
'साहो' के टीजर से दर्शकों में बढ़ी एक्साइटमेंट
श्रद्धा कपूर ने प्रभास के साथ काम करने को बताया सपने जैसा
फिल्म 'साहो' (Saaho) का टीजर रिलीज हो चुका है और इसका जबरदस्त क्रेज देखने को मिल रहा है. बाहुबली प्रभास (Prabhas) और बॉलीवुड एक्ट्रेस श्रद्धा (Shraddha Kapoor) कपूर की फिल्म  'साहो' के टीजर रिलीज होने के बाद उनके फैंस की एक्साइटमेंट बढ़ती जा रही है. इस बात का सबूत है श्रद्धा कपूर (Shraddha Kapoor) के इंस्टाग्राम पर शेयर हुआ वीडियो. बॉलीवुड एक्ट्रेस श्रद्धा कपूर ने हाल ही में एक वीडियो अपने इंस्टाग्राम अकाउंट पर शेयर किया है, जिसमें प्रभास (Prabhas) और श्रद्धा कपूर (Shraddha Kapoor) के फैन्स का जोश खुशी देखने लायक है. इस वीडियो में दिख रहा है कि पर्दे पर 'साहो' (Saaho) का टीजर आते ही लोग खुशी से नाचने लगते हैं. श्रद्धा कपूर  (Shraddha Kapoor) द्वारा  साझा किया गया ये वीडियो सोशल मीडिया पर भी खूब वायरल हो रहा है.
#PrabhasFans madness!!! ???????? It's been a dream to work with @actorprabhas @sujeethsign & the entire team! Over 2 years of hard work by the entire team of Saaho...overwhelmed by this reaction already! Thank you, thank you, thank you! #SAAHO #15thaugwithsaaho @actorprabhas @sujeethsign @uvcreationsofficial
A post shared by  Shraddha (@shraddhakapoor) on Jun 13, 2019 at 5:43am PDT

श्रद्धा कपूर (Shraddha Kapoor) ने अपने सोशल मीडिया अकाउंट पर एक वीडियो पोस्ट किया. इस वीडियो में प्रभास  (Prabhas) के फैंस काफी खुश नजर आ रहे हैं. श्रद्धा कपूर ने इंस्टाग्राम पर इस वीडियो को शेयर करते हुए लिखा 'प्रभास के फैंस का उतावलापन!!! ये एक सपना ही है प्रभास, सुजीत और साहो की पूरी टीम के साथ काम करना! साहो की पूरी टीम की करीब 2 साल की कड़ी मेहनत...लोगों की इस प्रतिक्रिया से मैं काफी खुश हूं! धन्यवाद, धन्यवाद, धन्यवाद!'

बता दें कि बॉलीवुड एक्ट्रेस श्रद्धा कपूर (Shraddha Kapoor) और सुपरस्टार प्रभास (Prabhas) की साथ में यह पहली फिल्म है. फिल्म  'साहो' (Saaho) के टीजर में प्रभास और श्रद्धा कपूर की केमेस्ट्री देखने में जबदस्त लग रही है. फिल्म 'बाहुबली' के बाद प्रभास की यह दूसरी फिल्म है, जिसने दर्शकों में अभी से ही एक्साइटमेंट भर दी है. 'साहो'  15 अगस्त यानी स्वतंत्रता दिवस के मौके पर दुनिया भर में रिलीज होगी. फिल्म को हिंदी के साथ ही तमिल और तेलुगु भाषा में भी रिलीज किया जाएगा. फिल्म में प्रभास और श्रद्धा कपूर के अलावा नील नितिन मुकेश, जैकी श्रॉफ, अरुण विजय, मंदिरा बेदी, एवलिन शर्मा, चंकी पांडे और महेश मांजरेकर भी मुख्य भूमिका में नजर आएंगे.